b'\n_START_ARTICLE_\nSergej Semjonovi\xc4\x8d Birjuzov\n_START_SECTION_\n\xc5\xbdivljenje\n_START_PARAGRAPH_\nBirjuzov je 1922 vstopil v Rde\xc4\x8do armado; kon\xc4\x8dal je Frunzejevo voja\xc5\xa1ko akademijo in Voja\xc5\xa1ko akademijo Voro\xc5\xa1ilova._NEWLINE_1926 je vstopil v KP SZ._NEWLINE_Med drugo svetovno vojno je bil leta 1941 v \xc5\xa1tabu jugovzhodne fronte, 1942 na\xc4\x8delnik \xc5\xa1taba Malinovskega med bitko za Stalingrad, 1944 poveljnik XXXVII. armade v Romuniji, Bolgariji in Jugoslaviji. Po koncu vojne je postal poveljnik zasedbenih sil v Avstriji._NEWLINE_1954 je postal poveljnik protiletalskih sil in namestnik obrambnega ministra ZSSR. Istega leta je postal \xc4\x8dlan vrhovnega sovjeta ZSSR; naslednje leto pa je postal mar\xc5\xa1al Sovjetske zveze in \xc4\x8dlan CKja. 1957 je postal poveljnik protiletalske obrambe._NEWLINE_Umrl je v letalski nesre\xc4\x8di, ko je s skupino veteranov potoval v Beograd na 20. obletnico osvoboditve tega mesta.'